Dokument oprettet 27. marts 2019

Sag 17-2018-00709 – Dok. 429059/tk\_dh

**5 skarpe om aftalen om sundhedsreformen**

**Fysioterapi uden henvisning**

Der lægges op, at borgerne kan gå til fysioterapeut uden lægehenvisning. Dog max. 5 behandlinger om året. Det er forsøg i perioden 2021-25. Økonomisk ramme = 700 mio.kr.

DH mener: Der er risiko for, at sygdom overses, når lægen ikke er inde over. Men fint med forsøg. Bonus: Der frigøres tid til andre patienter hos de praktiserende læger.

**Nyt Medicin- og Behandlingsråd**

Medicinrådet foreslås udvidet. Det nye råd skal også tage stilling til ikke-medicinske behandlinger. Pris = 83 mio.kr. Der står meget lidt om rådet i aftalen. Statsministeren har sagt, at det er et prioriteringsredskab, der skal tage stilling til nye behandlinger.

DH mener: Der prioriteres ikke altid retfærdigt i det danske sundhedssystem. Visse grupper overses. Om et nyt behandlingsråd i stil med Medicinrådet er løsningen, må diskuteres nærmere. Herunder: Hvordan rydder man op i de mange eksisterende behandlinger, der ikke er ordentlig evidens for?

**Patient- og pårørenderåd**

Nyt direkte valgt patient- og pårørenderåd i hvert af de 21 sundhedsfællesskaber. Det får høringsret til ”udvalgte større beslutninger” og kan selv tage emner op. Rådet vælger ét medlem, der ”sidder med” i den politiske overbygning i sundhedsfællesskabet.

DH mener: Patienter og pårørendes stemme er vigtig. Forslaget er interessant, men også uklart. Er det farvel til de 5 patientinddragelsesudvalg i regionerne – og farvel til dygtige repræsentanter for DH, Danske Patienter, Ældresagen og Danske Ældreråd? Det håber vi ikke. Udvalgene bør tværtimod styrkes og tilpasses en ny struktur.

**En styrket psykiatri**

Penge til nye intensive sengepladser for psykiatriske patienter. Børne- og unge-psykiatrien styrkes gennem flere ydernumre til privatpraktiserende speciallæger. Penge til bedre overgange for børn og unge til voksenpsykiatrien. I alt 510 mio.kr. i 2020-25.

DH mener: SIND og DH talt for et løft af psykiatrien i sundhedsreformen. Det er kommet, men det er bare ikke nok. Det skal mere til.

**Kvalitet og nærhed**

Ikke så meget nyt her: Kvalitetsplan, flere faglige standarder, flere skal behandles i det nære sundhedsvæsen frem for på sygehuset.

DH mener: Meget vigtigt med et kvalitetsløft og med større social og geografisk lighed. Aftalen burde være mere ambitiøs og dække flere områder med faglige standarder. Og mere konkret ift. hvordan kvaliteten sikres, når flere patienter skal behandles i nære tilbud.